Колорадо (өрүс)

Колораадо (ааҥл. Colorado River, исп. Río Colorado) — АХШ соҕуруулуу-арҕаа, Миэксикэ хотугулуу-арҕаа өттүлэригэр устар өрүс. Уһуна — 2330 км кэриҥэ, Скалистай хайалар арҕаа эниэлэригэр саҕаланар. Калифорния хомотугар түһэр гынан баран тыа хаһаайыстыбатыгар туттуу түмүгэр муораҕа дылы билигин тиийбэт. Колорадо тардыытын иэнэ — 629 100 км². 1907 сыллаахха өрүскэ бастакы быһыт тутуллубута, Пауэлл водохранилищета үөскээбитэ. 1933 сыллаахха Гувер быһыта тутуллубута, Мид водохранилище үөскээбитэ.